نمایشکردنی ئۆتۆمبێلە نوێ و گرانبەهاکان لە ئەمریکا
لەلایەن
17/1/2019
رووداو - AFP
لە شاری دێترۆیتی ئەمریکا، پێشانگەیەکی تایبەت بە ئۆتۆمبێلە نوێ و گرانبەهاکان کرایەوە، لەم پێشانگەیەدا دەیان ئۆتۆمبێل لە گرانترین جۆری ئۆتۆمبێلەکان لەسەر ئاستی جیهان نمایشکراون.
پێشانگەکە ساڵانەیە. ئەمساڵ 29 ئۆتۆمبێل لە 16 براندی جیاواز نمایشکراون کە نرخیان نزیکەی 10 ملیۆن دۆلاری ئەمریکی دەبێت.
هەرچەندە نرخی ئۆتۆمبێلەکان زۆر بەرزە، بەڵام ئەم جۆرە ئۆتۆمبێلانە کڕیاری تایبەت بە خۆیان هەیە.
ئێستا تەنیا سەردانیکەری تایبەت دەتوانن سەردانی پێشانگەکە بکەن، بەڵام لەنێوان رۆژانی 19 بۆ 27ـی کانوونی دووەم پێشانگەکە بە رووی هەموواندا دەکرێتەوە.
پێداچوونەوە: هەڵات رێبوار